
												         11. หลักการและเหตุผล




1.1 ประกาศคณะกรรมการกลางข้าราชการหรือพนักงานส่วนท้องถิ่น (ก.กลาง) เรื่องมาตรฐานทั่วไปเกี่ยวกับอัตราตำแหน่ง กำหนดให้คณะกรรมการข้าราชการหรือพนักงานส่วนท้องถิ่น (ก.จังหวัด) กำหนดตำแหน่งข้าราชการหรือพนักงานส่วนท้องถิ่น ว่าจะมีตำแหน่งใด ระดับใด อยู่ในส่วนราชการใด จำนวนเท่าใด ให้คำนึงถึงภาระหน้าที่ความรับผิดชอบ ลักษณะงานที่ต้องปฏิบัติ ความยาก  และคุณภาพของงานปริมาณ ตลอดจนทั้งภาระค่าใช้จ่ายขององค์กรปกครองส่วนท้องถิ่น (อบจ.,เทศบาล , อบต.) ที่จะต้องจ่ายในด้านบุคคล โดยให้องค์กรปกครองส่วนท้องถิ่น(อบจ.,เทศบาล , อบต.)  จัดทำแผนอัตรากำลังของข้าราชการหรือพนักงานส่วนท้องถิ่น เพื่อใช้ในการกำหนดตำแหน่งโดยความเห็นชอบของคณะกรรมการกลางข้าราชการหรือพนักงานส่วนท้องถิ่น (ก.จังหวัด)  ทั้งนี้ ให้เป็นไปตามหลักเกณฑ์ และวิธีการที่คณะกรรมการกลางข้าราชการหรือพนักงานส่วนท้องถิ่น (ก.กลาง) กำหนด 
		1.2 คณะกรรมการกลางข้าราชการ หรือพนักงานส่วนท้องถิ่น (ก.กลาง) ได้มีมติเห็นชอบประกาศกำหนดการกำหนดตำแหน่งข้าราชการหรือพนักงานส่วนท้องถิ่น โดยกำหนดแนวทางให้องค์กรปกครองส่วนท้องถิ่น(อบจ.,เทศบาล , อบต.) จัดทำแผนอัตรากำลังขององค์กรปกครองส่วนท้องถิ่น เพื่อเป็นกรอบในการกำหนดตำแหน่งและการใช้ตำแหน่งข้าราชการหรือพนักงานส่วนท้องถิ่น ลูกจ้างประจำและพนักงานจ้าง โดยให้เสนอให้คณะกรรมการข้าราชการหรือพนักงานส่วนท้องถิ่น (ก.จังหวัด) พิจารณาให้ความเห็นชอบ โดยได้กำหนดให้องค์กรปกครองส่วนท้องถิ่น (อบจ.,เทศบาล หรือ อบต.) แต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจขององค์กรปกครองส่วนท้องถิ่น (อบจ.,เทศบาล หรือ อบต.) วิเคราะห์ความต้องการกำลังคน วิเคราะห์การวางแผนการใช้กำลังคน จัดทำกรอบอัตรากำลัง และกำหนดหลักเกณฑ์และเงื่อนไข ในการกำหนดตำแหน่งข้าราชการหรือพนักงานส่วนท้องถิ่นตามแผนอัตรากำลัง 3 ปี
	๑.3 คณะกรรมการกลางข้าราชการหรือพนักงานส่วนท้องถิ่น (ก.กลาง) ได้มีมติเห็นชอบประกาศกำหนดการกำหนดตำแหน่งข้าราชการหรือพนักงานส่วนท้องถิ่น  โดยกำหนดแนวทางให้องค์กรบริหารส่วนตำบลจัดทำแผนอัตรากำลังขององค์กรบริหารส่วนตำบล  เพื่อเป็นกรอบในการกำหนดตำแหน่งและการใช้ตำแหน่งพนักงานส่วนตำบล โดยให้เสนอให้คณะกรรมการพนักงานส่วนตำบล (ก.จังหวัด) พิจารณาให้ความเห็นชอบ โดยได้กำหนดให้องค์กรบริหารส่วนตำบลแต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจขององค์กรบริหารส่วนตำบลวิเคราะห์ความต้องการกำลังคน วิเคราะห์การวางแผนการใช้กำลังคน จัดทำกรอบอัตรากำลัง และกำหนดหลักเกณฑ์และเงื่อนไข ในการกำหนดตำแหน่งพนักงานส่วนตำบลตามแผนอัตรากำลัง ๓ปี
		1.4 จากหลักการและเหตุผลดังกล่าว องค์การบริหารส่วนตำบลบ้านยา จึงได้จัดทำแผนอัตรากำลัง 3 ปี สำหรับปีงบประมาณ พ.ศ.2561 - 2563 ขึ้น








              
2
												2. วัตถุประสงค์



		ในการดำเนินการจัดทำแผนอัตรากำลัง องค์การบริหารส่วนตำบลบ้านยา  มีวัตถุประสงค์ดังนี้
	2.1 เพื่อให้องค์การบริหารส่วนตำบลบ้านยา  มีโครงสร้างการแบ่งงานและระบบงานที่เหมาะสม ไม่ซ้ำซ้อน
2.2 เพื่อให้องค์การบริหารส่วนตำบลบ้านยา มีการกำหนดตำแหน่งการจัดอัตรากำลัง โครงสร้างส่วนราชการให้เหมาะสมกับอำนาจหน้าที่ขององค์กรปกครองส่วนท้องถิ่น (อบจ.,เทศบาล,อบต.) ตามกฎหมายจัดตั้งองค์กรปกครองส่วนท้องถิ่นแต่ละประเภท  และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 
2.3 เพื่อให้คณะกรรมการข้าราชการหรือพนักงานส่วนท้องถิ่น (ก.จังหวัดอุดรธานี) สามารถตรวจสอบการกำหนดตำแหน่งและการใช้ตำแหน่งข้าราชการหรือพนักงานส่วนท้องถิ่น ข้าราชการครู บุคลากรทางการศึกษา ลูกจ้างประจำ  และพนักงานจ้างว่าถูกต้องเหมาะสมหรือไม่
2.4 เพื่อเป็นแนวทางในการดำเนินการวางแผนการพัฒนาบุคลากรขององค์การบริหารส่วน
ตำบลบ้านยา
2.5 เพื่อให้องค์การบริหารส่วนตำบลบ้านยา   สามารถวางแผนอัตรากำลังในการบรรจุ
แต่งตั้งข้าราชการหรือพนักงานส่วนท้องถิ่น ข้าราชการครู บุคลากรทางการศึกษา  ลูกจ้างประจำ และพนักงานจ้าง   เพื่อให้การบริหารงานขององค์การบริหารส่วนตำบลบ้านยา  เกิดประโยชน์ต่อประชาชน  เกิดผลสัมฤทธิ์ต่อภารกิจตามอำนาจหน้าที่ มีประสิทธิภาพ มีความคุ้มค่าสามารถลดขั้นตอนการปฏิบัติงานและมีการลดภารกิจและยุบเลิกหน่วยงานที่ไม่จำเป็นการปฏิบัติภารกิจสามารถตอบสนองความต้องการของประชาชนได้เป็นอย่างดี
2.6 เพื่อให้องค์กรปกครองส่วนท้องถิ่นดำเนินการวางแผนการใช้อัตรากำลังบุคลากรให้เหมาะสม การพัฒนาบุคลากรได้อย่างต่อเนื่องมีประสิทธิภาพ และสามารถควบคุมภาระค่าใช้จ่ายด้านการบริหารงานบุคคลขององค์กรปกครองส่วนท้องถิ่นให้เป็นไปตามที่กฎหมายกำหนด
2.8 เพื่อให้องค์กรปกครองส่วนท้องถิ่นมีการกำหนดตำแหน่งอัตรากำลังของบุคลากรที่สามารถตอบสนองการปฏิบัติงานขององค์กรปกครองส่วนท้องถิ่นที่มีความจำเป็นเร่งด่วน และสนองนโยบายของรัฐบาล หรือมติคณะรัฐมนตรี หรือนโยบายขององค์การบริหารส่วนตำบลบ้านยา











33. กรอบแนวคิดในการจัดทำแผนอัตรากำลัง 3 ปี




	คณะกรรมการจัดทำแผนอัตรากลังขององค์การบริหารส่วนตำบลบ้านยา  ซึ่งมีนายกองค์การ
บริหารส่วนตำบลบ้านยาเป็นประธาน ปลัดองค์กรปกครองส่วนท้องถิ่น  หัวหน้าส่วนราชการ เป็นกรรมการ และมีข้าราชการหรือพนักงานส่วนท้องถิ่น 1 คนเป็นเลขานุการ จัดทำแผนอัตรากำลัง 3 ปี  โดยมีขอบเขตเนื้อหาครอบคลุมในเรื่องต่าง ๆ ดังต่อไปนี้
		3.1 การวิเคราะห์ภารกิจ อำนาจหน้าที่ความรับผิดชอบขององค์การบริหารส่วนตำบลบ้านยา ตามกฎหมายจัดตั้งองค์กรปกครองส่วนท้องถิ่น แต่ละประเภท และตามพระราชบัญญัติแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล นโยบายผู้บริหาร และสภาพปัญหาขององค์การบริหารส่วนตำบลบ้านยา  เพื่อให้การดำเนินการขององค์การบริหารส่วนตำบลบ้านยา  บรรลุตามพันธกิจที่ตั้งไว้ จำเป็นต้องจัดสรรอัตรากำลัง  ตามหน่วยงานต่าง ๆ ให้เหมาะสมกับเป้าหมายการดำเนินการ  โดยมุมมองนี้เป็นการพิจารณาว่า งานในปัจจุบันที่ดำเนินการอยู่นั้นครบถ้วนและตรงตามภารกิจหรือไม่ อย่างไร  หากงานที่ทำอยู่ในปัจจุบันไม่ตรงกับภารกิจในอนาคตก็ต้องมีการวางแผนกรอบอัตรากำลังให้ปรับเปลี่ยนไปตามทิศทางในอนาคต  รวมถึงหากงานในปัจจุบันบางส่วนไม่ต้องดำเนินการแล้ว  อาจทำให้การจัดสรรกำลังคนของบางส่วนราชการเปลี่ยนแปลงไป ทั้งนี้ เพื่อให้เกิดการเตรียมความพร้อมในเรื่องกำลังคนให้รองรับสถานการณ์ในอนาคต 
	3.2 การกำหนดโครงสร้างการแบ่งส่วนราชการภายในและการจัดระบบงาน เพื่อรองรับ
ภารกิจตามอำนาจหน้าที่ความรับผิดชอบ ให้สามารถแก้ปัญหาของจังหวัด อุดรธานี ได้อย่างมีประสิทธิภาพ 
		3.3 การวิเคราะห์ต้นทุนค่าใช้จ่ายของกำลังคน:Supply  pressure เป็นการนำประเด็นค่าใช้จ่ายบุคลากรเข้ามาร่วมในการพิจารณา  เพื่อการจัดการทรัพยากรบุคคลที่มีอยู่เป็นไปอย่างมีประสิทธิภาพสูงสุด  กำหนดตำแหน่งในสายงานต่างๆ จำนวนตำแหน่ง และระดับตำแหน่ง ให้เหมาะสมกับภาระหน้าที่ความรับผิดชอบ ปริมาณงาน และคุณภาพของงาน รวมทั้งสร้างความก้าวหน้าในสายอาชีพของกลุ่มงานต่างๆ โดยในส่วนนี้จะคำนึงถึง
			3.3.1 การจัดระดับชั้นงานที่เหมาะสม  ในพิจารณาถึงต้นทุนต่อการกำหนดระดับชั้นงานในแต่ละประเภท  เพื่อให้การกำหนดตำแหน่งและการปรับระดับชั้นงานเป็นไปอย่างประหยัดและมีปะสิทธิภาพสูงสุด
			3.3.2 การจัดสรรประเภทของบุคลากรส่วนท้องถิ่น  (ข้าราชการหรือพนักงานส่วนท้องถิ่น  ข้าราชการครู บุคลากรทางการศึกษา ลูกจ้างประจำ  และพนักงานจ้าง ) โดยหลักการแล้ว การจัดประเภทลักษณะงานผิดจะมีผลกระทบต่อประสิทธิภาพ  และต้นทุนในการทำงานขององค์กร  ดังนั้น ในการกำหนดอัตรากำลังข้าราชการหรือพนักงานส่วนท้องถิ่นในแต่ละส่วนราชการจะต้องมีการพิจารณาว่าตำแหน่งที่กำหนดในปัจจุบันมีความเหมาะสมหรือไม่ หรือควรเปลี่ยนลักษณะการกำหนดตำแหน่งเพื่อให้การทำงานเป็นไปอย่างมีประสิทธิภาพมากขึ้น โดยภาระค่าใช้จ่ายด้านการบริหารงานบุคคลต้องไม่เกินร้อยละสี่สิบของงบประมาณรายจ่ายตามมาตรา 35  แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542		
3.4 การวิเคราะห์กระบวนการและเวลาที่ใช้ในการปฏิบัติงาน เป็นการนำข้อมูลเวลาที่ใช้ในการ
ปฏิบัติงานตามกระบวนการจริง (Work  process) ในอดีต เพื่อวิเคราะห์ปริมาณงานต่อบุคคลจริงโดยสมมติฐานที่ว่า งานใดที่ต้องมี

กระบวนการและเวลาที่ใช้มากกว่าโดยเปรียบเทียบย่อมต้องใช้อัตรากำลังคนมากกว่า อย่างไรก็ดีในภาคราชารส่วนท้องถิ่นนั้นงานบางลักษณะ เช่น งานกำหนดนโยบาย งานมาตรฐาน งานเทคนิคด้านช่าง  หรืองานบริการบาประเภทไม่สามารถกำหนดเวลามาตรฐานได้  ดังนั้น การคำนวณเวลาที่ใช้ในกรณีของภาคราชการส่วนท้องถิ่นนั้นจึงทำได้เพียงเป็นข้อมูลเปรียบเทียบ (Relative information) มากกว่าจะเป็นข้อมูลที่ใช้ในการกำหนดคำนวณอัตรากำลังต่อหน่วยงานจริงเหมือนในภาคเอกชน  นอกจากนั้นก่อนจะคำนวณเวลาที่ใช้ในการปฏิบัติงานแต่ละส่วนราชการจะต้องพิจารณาปริมาณงาน ลักษณะงานที่ปฏิบัติว่ามีความสอดคล้องกับภารกิจของหน่วยงานหรือไม่  เพราะในบางครั้งอาจเป็นไปได้ว่างานที่ปฏิบัติอยู่ในปัจจุบันมีลักษณะเป็นงานโครงการพิเศษ หรืองานของหน่วยงานอื่น  ก็มีความจำเป็นต้องมาใช้ประกอบการพิจารณาด้วย
		3.5 การวิเคราะห์ผลงานที่ผ่านมาเพื่อประกอบการกำหนดกรอบอัตรากำลังเป็นการนำผลลัพธ์ที่พึงประสงค์ของแต่ละส่วนราชการและพันธกิจขององค์กรมายึดโยงกับจำนวนกรอบอัตรากำลังที่ต้องใช้สำหรับการสร้างผลลัพธ์ที่พึงประสงค์ให้ได้ตามเป้าหมาย โดยสมมติฐานที่ว่า  หากผลงานที่ผ่านมาเปรียบเทียบกับผลงานในปัจจุบันและนอนาคตมีความแตกต่างกันอย่างมีนัยสำคัญ  อาจต้องมีการพิจารณาแนวทางในการกำหนด/เกลี่ยอัตรากำลังใหม่ เพื่อให้เกิดการทำงานที่มีประสิทธิภาพและสนับสนุนการทำงานตามภารกิจของส่วนราชการและองค์กรอย่างสูงสุด
		3.6 การวิเคราะห์ข้อมูลจากความคิดเห็นแบบ 360 องศา  เป็นการสอบถามความคิดเห็นจากผู้มีส่วนได้เสียหรือนำประเด็นต่าง ๆ อย่างเรื่องการบริหารงา  งบประมาณ  คน มาพิจารณาอย่างน้อยใน 3 ประเด็น ดังนี้
			3.6.1 เรื่องพื้นที่และการจัดโครงสร้างองค์กร  เนื่องจากการจัดโครงสร้างองค์กรและการแบ่งงานในพื้นที่นั้นจะมีผลต่อการกำหนดกรอบอัตรากำลังเป็นอย่างมาก  เช่น หากกำหนดโครงสร้างที่มากเกินไปจะทำให้เกิดตำแหน่งงานขึ้นตามมาอีกไม่ว่าจะเป็นงานหัวหน้าฝ่าย งานธุรการ  สารบรรณ  และบริหารทั่วไปในส่วนราชการนั้น  ซึ่งอาจมีความจำเป็นต้องทบทวนว่าการกำหนดโครงสร้างในปัจจุบันของแต่ละส่วนราชการนั้นมีความเหมาะสมมากน้อยเพียงใด
			3.6.2 เรื่องการเกษียณอายุราชการ เนื่องจากหลาย ๆ ส่วนราชการในปัจจุบันมีข้าราชการสูงอายุจำนวนมาก ดังนั้น อาจต้องมีการพิจารณาถึงการเตรียมการเรื่องกรอบอัตรากำลังที่จะรองรับการเกษียณอายุของข้าราชการ ทั้งนี้ ไม่ว่าจะเป็นการถ่ายทอดองค์ความรู้  การปรับตำแหน่งที่เหมาะสมขึ้นทดแทนตำแหน่งที่จะเกษียณอายุไป  เป็นต้น
			3.6.3 ความคิดเห็นของผู้มีส่วนได้เสีย เป็นการสอบถามจากเจ้าหน้าที่ภายในส่วนราชการและผู้ที่มีส่วนเกี่ยวข้องกับส่วนราชการนั้น ๆ ผ่านการส่งแบบสอบถามหรือการสัมภาษณ์ซึ่งมุมมองต่าง ๆ อาจทำให้การกำหนดกรอบอัตรากำลังเป็นไปอย่างมีประสิทธิภาพมากขึ้น
		3.7 การพิจารณาเปรียบเทียบกับกรอบอัตรากำลังขององค์กรอื่น ๆ กระบวนการนี้เป็นกระบวนการนำข้อมูลของอัตรากำลังในหน่วยงานที่มีลักษณะงานใกล้เคียงกัน เช่น การเปรียบเทียบจำนวนกรอบอัตรากำลังของงานการเจ้าหน้าที่ในเทศบาล ก. และงานการเจ้าหน้าที่ในเทศบาล ข. ซึ่งมีหน้าที่รับผิดชอบคล้ายกัน โดยสมมติฐานที่ว่าแนวโน้มของการใช้อัตรากำลังของแต่ละองค์กรในลักษณะงานและปริมาณงานแบบเดียวกันน่าจะมีจำนวนและการกำหนดตำแหน่งคล้ายคลึงกันได้

		3.8 ให้องค์กรปกครองส่วนท้องถิ่นมีแผนการพัฒนาข้าราชการหรือพนักงานส่วนท้องถิ่นทุกคน โดยต้องได้รับการพัฒนาความรู้คามสามารถอย่างน้อยปีละ 1 ครั้ง
		
		การวิเคราะห์ข้อมูลเพื่อกำหนดกรอบอัตรากำลังไม่มุ่งเน้นในการเพิ่ม เกลี่ย หรือลดจำนวนกรอบอัตรากำลังเป็นสำคัญ  แต่มีจุดหมายเพื่อให้ส่วนราชการมีแนวทางในการพิจารณากำหนดกรอบอัตรากำลังที่เป็นระบบมากขึ้น  นอกจากนั้นยังมีจุดมุ่งเน้นในส่วนราชการพิจารณาการกำหนดตำแหน่งที่เหมาะสม (Right Jobs) มากกว่าการเพิ่ม/ลดจำนวนตำแหน่ง ตัวอย่างเช่น การวิเคราะห์ต้นทุค่าใช้จ่ายและพบว่าการกำหนดกรอบตำแหน่งในประเภททั่วไปอาจมีความเหมาะสมน้อยกว่าการกำหนดตำแหน่งประเภทวิชาการในบางลักษณะงาน ทั้ง ๆ ที่ใช้ต้นทุนไม่แตกต่างกันมาก  รวมถึงในการพิจารณาที่กระบวนการทำงานก็พบว่าเป็นลักษณะงานในเชิงการวิเคราะห์ในสายอาชีพมากว่างานในเชิงปฏิบัติงาน และส่วนราชการอื่นก็กำหนดตำแหน่งในลักษณะงานนี้เป็นตำแหน่งประเภทวิชาการ  โดยไม่ได้เพิ่มจำนวนตำแหน่งของส่วนราชการเลย  โดยสรุปอาจกล่าวได้ว่า  กรอบแนวคิดการวิเคราะห์อัตรากำลัง (Effective Man Power Planning Framework) นี้จะเป็นแนวทางให้ส่วนราชกาสามารถมีข้อมูลเชิงวิเคราะห์อย่างเพียงพอในการจะอธิบายเหตุผลเชิงวิชาการสำหรับการรวบรวมข้อมูลโดยวิธีการดังกล่าวจะทำให้ส่วนราชการ สามารถนำข้อมูลเหล่านี้ไปใช้ประโยชน์ในเรื่องอื่น ๆ เช่น
		-การใช้ข้อมูลที่หลากหลายจะทำให้เกิดการยอมรับได้มากกว่าโดยเปรียบเทียบหากจะต้องมีการเกลี่ยอัตรากำลังระหว่างหน่วยงาน
		-การจัดทำกระบวนการจริง (Work process) จะทำให้ได้เวลามาตรฐานที่จะสามารถนำไปใช้วัดประสิทธิภาพในการทำงานของบุคคลได้อย่างถูกต้อง  รวมถึงในระยะยาวส่วนราชการสามารถนำผลการจัดกระบวนการและเวลามาตรฐานนี้ไปวิเคราะห์เพื่อการปรับปรุงกระบวนการ (Process Re-engineer)อันจะนำไปสู่การใช้อัตรากำลังที่เหมาะสมและมีประสิทธิภาพมากขึ้น
		-การเก็บข้อมูลผลงาน  จะทำให้สามารถพยากรณ์แนวโน้มของภาวะงาน ซึ่งจะเป็นประโยชน์ในอนาคตต่อส่วนราชการในการเตรียมปรับยุทธศาสตร์ในการทำงาน เพื่อรองรับภารกิจที่จะเพิ่ม/ลดลง

4. สภาพปัญหาของพื้นที่และความต้องการของประชาชน





เพื่อให้การวางแผนอัตรากำลัง 3 ปี ขององค์การบริหารส่วนตำบลบ้านยา  มีความครบถ้วน  
องค์การบริหารส่วนตำบลบ้านยา  สามารถดำเนินการตามอำนาจหน้าที่ได้อย่างมีประสิทธิภาพ  องค์การบริหารส่วนตำบลบ้านยาจึงได้วิเคราะห์สภาพปัญหาในเขตพื้นที่ขององค์การบริหารส่วนตำบล ว่ามีปัญหาและความจำเป็นพื้นฐานและความต้องการของประชาชนในเขตพื้นที่ที่รับผิดชอบ โดยแบ่งออกเป็นด้านต่าง
สภาพทั่วไปและข้อมูลพื้นฐาน
	1. ด้านกายภาพ 
		1.1 	ที่ตั้งของหมู่บ้านหรือชุมชนหรือตำบล
		องค์การบริหารส่วนตำบลบ้านยาเดิมมีฐานะเป็นสภาตำบล  จัดตั้งเป็นองค์การบริหารส่วนตำบล  ตามประกาศกระทรวงมหาดไทย  เรื่อง  จัดตั้งองค์การบริหารส่วนตำบล  เมื่อวันที่  19  มกราคม  2539   

องค์การบริหารส่วนตำบลบ้านยาตั้งอยู่ในพื้นที่บ้านยา  หมู่ที่ 9  อำเภอหนองหาน  จังหวัด
อุดรธานี  อยู่ห่างจากที่ตั้งที่ว่าการอำเภอหนองหาน  ประมาณ  20  กิโลเมตร  และอยู่ห่างจากตัวศาลากลางจังหวัดอุดรธานี  ประมาณ55  กิโลเมตร  มีเขตติดกับองค์กรปกครองส่วนท้องถิ่น  ดังนี้
ทิศเหนือ	จดตำบลทุ่งฝน  อำเภอทุ่งฝน  จังหวัดอุดรธานี
		ทิศใต้		จดตำบลหนองสระปลา  อำเภอหนองหาน  จังหวัดอุดรธานี
		ทิศตะวันออก	จดตำบลค้อใต้  อำเภอสว่างแดนดิน  จังหวัดสกลนคร
												
		ทิศตะวันตก	จดตำบลบ้านเชียง  อำเภอหนองหาน  จังหวัดอุดรธานี
ตำบลบ้านยามีเนื้อที่ทั้งหมด  19.89    ตารางกิโลเมตร		
1.2  ลักษณะภูมิประเทศ	
		สภาพเนื้อที่ส่วนใหญ่เป็นที่ราบลุ่ม    
		1.3 ลักษณะภูมิอากาศ
	พื้นที่ตำบลบ้านยามีลักษณะภูมิอากาศ ๓ ฤดู  ฤดูหนาว  เริ่มต้นประมาณกลางเดือนตุลาคมถึงประมาณกลางเดือนกุมภาพันธ์ฤดูร้อน  เริ่มต้นประมาณกลางเดือนกุมภาพันธ์ถึงกลางเดือนพฤษภาคมฤดูฝน  เริ่มต้นประมาณกลางเดือนพฤษภาคมถึงเดือนกันยายนอุณหภูมิ  โดยเฉลี่ยอุณหภูมิตลอดทั้งปี  29 องศาเซลเซียส  
1.4 ลักษณะของดิน 
สภาพดินส่วนใหญ่เป็นดินเหนียวปนทรายดินร่วนปนทราย ดินร่วน ดินทรายร่วน  และดิน
เค็มเหมาะสำหรับการทำนา  ปลูกข้าว  ปลูกอ้อย  ปลูกมันสำปะหลัง  และการปศุสัตว์
1.5 ลักษณะของแหล่งน้ำ 
บึง  ลำห้วย  หนอง  และสระ  ประกอบด้วย บึงหนองบ่อหนองโดกหนองแต้  ลำห้วยเพียโฮม  ลำห้วยสงคราม ลำห้วยกลีบกลิ้ง  ลำห้วยบ่อ  สระหลวง  หนองหัวลิง 
	2. ด้านการเมือง/การปกครอง 
		2.1 เขตการปกครอง 
	องค์การบริหารส่วนตำบลบ้านยา  ประกอบด้วย  9  หมู่บ้าน
บ้านยา  หมู่ที่  1
บ้านหนองผือ  หมู่ที่  2
บ้านธาตุ  หมู่ที่  3
บ้านหันน้อย  หมู่ที่  4
บ้านดอน  หมู่ที่  5
บ้านโนนตูม  หมู่ที่  6
บ้านโนนธาตุ  หมู่ที่  7
บ้านหนองบ่อ  หมู่ที่  8
บ้านยา  หมู่ที่ 9
	3. ประชากร
		3.1 ข้อมูลเกี่ยวกับจำนวนประชากร 
			จำนวนประชากรในเขตองค์การบริหารส่วนตำบลบ้านยามีจำนวนประชากรทั้งสิ้นจำนวน5,371คน แยกเป็นชาย  2,698 คน  เป็นหญิง  2,673  คน จำนวนครัวเรือน  1,439 ครัวเรือน 

4. สภาพทางสังคม 	
		4.1 การศึกษา 
ประชากรส่วนใหญ่  จบชั้นปริญญาตรีร้อยละ 15.36  รองลงมาคือระดับประถมศึกษา  ร้อยละ
45  และมัธยมศึกษาตอนปลาย  ร้อยละ  39.64  ตามลำดับ  ที่มา :ข้อมูลจากการสำรวจข้อมูลพื้นฐาน  ปี 2559
1. โรงเรียนประถมศึกษา	จำนวน   4 แห่ง  ประกอบด้วย
		- โรงเรียนบ้านยา	
		- โรงเรียนบ้านหันน้อย
		- โรงเรียนบ้านธาตุดอนตูม
		- โรงเรียนบ้านหนองผือ		
	2. ศูนย์พัฒนาเด็กเล็กสังกัดองค์การบริหารส่วนตำบลบ้านยา	 จำนวน  3  แห่ง  ประกอบด้วย
		- ศูนย์พัฒนาเด็กเล็กบ้านยา					
		- ศูนย์พัฒนาเด็กเล็กหันน้อย
		- ศูนย์พัฒนาเด็กเล็กบ้านดอน	
		4.2 สาธารณสุข
            -โรงพยาบาลส่งเสริมสุขภาพประจำตำบลบ้านยา   จำนวน  1  แห่ง
		4.3 อาชญากรรม
				ปัญหาอาชญากรรมในเขตองค์การบริหารส่วนตำบลบ้านยา  มีน้อย  เพราะองค์การบริหารส่วนตำบลบ้านยาเป็นชุมชนที่อยู่กันอย่างพี่น้อง  มีการพึ่งพาอาศัยกัน  
		4.4 ยาเสพติด 
				องค์การบริหารส่วนตำบลบ้านยา  เป็นทางผ่านของหลายจังหวัด  สุ่มเสี่ยงในการผ่านยาเสพติด  มีการค้ายาเสพติดที่ทางราชการสามรถจับได้เป็นลักษณะรายย่อย  จำนวนยายเสพติดจำนวนไม่มาก
	4.5 การสังคมสงเคราะห์	
			องค์การบริหารส่วนตำบลบ้านยา  ได้มีการสงเคราะห์ทั้งผู้สูงอายุ  ผู้ป่วยเอดส์  ผู้พิการและได้ดูแลสงเคราะห์ผู้ที่ไร้ที่อยู่อาศัย ในการซ่อมแซมที่อยู่อาศัย  และมีการจัดตั้งโครงการเก็บขยะสะสมเงินทองคุ้มครองอนาคต
	5. ระบบบริการพื้นฐาน 
		5.1 การคมนาคมขนส่ง 
		ถนนติดต่อกับอำเภอ  1  เส้นทาง  ระยะทางจากตำบลถึงอำเภอ  20 กิโลเมตร  เป็นถนนลาดยางทั้งหมด  การเดินทางส่วนมากใช้รถมอเตอร์ไซค์สามล้อเครื่อง  รถโดยสารประจำทาง  และรถยนต์
มีทางหลวงจำนวน  1  สาย  คือ  ทางหลวงแผ่นดินหมายเลข  22 (อุดรธานี – สกลนคร)
		5.2 การไฟฟ้า 
	เขตองค์การบริหารส่วนตำบลบ้านยาใช้บริการกระแสไฟฟ้าจากสำนักงานส่วนภูมิภาค  สาขาอำเภอหนองหานและสาขาอำเภอสว่างแดนดินปัจจุบันมีไฟฟ้าใช้ครบทุกครัวเรือน  ยกเว้นครัวเรือนขยายและไฟฟ้าสาธารณะยังไม่ไม่ครอบคลุมครบทุกชุมชน 

		5.3 การประปา
ในเขตองค์การบริหารส่วนตำบลบ้านยามีน้ำประปา  จำนวน  4  แห่ง  คือ
- ประปาบ้านยา  หมู่บ้านที่ใช้บริการน้ำประปา  คือ  บ้านยา  หมู่ที่  1   และหมู่ที่ 9
			- ประปาบ้านหันน้อย  หมู่บ้านที่ใช้บริการน้ำประปา  คือ  บ้านหันน้อย  หมู่ที่ 4  และบ้านหนองบ่อ  หมู่ที่  8
- ประปาบ้านดอน  หมู่บ้านที่ใช้บริการน้ำประปา  คือ  บ้านดอน  หมู่ที่  5  และบ้าน
โนน  หมู่ที่ 6  (บางส่วน)
- ประปาบ้านโนนตูม  หมู่บ้านที่ใช้บริการน้ำประปา  คือบ้านโนนตูม  หมู่ที่  6	
										
5.4 โทรศัพท์ 
ชุมสายโทรศัพท์จำนวน 2  เครือข่าย(องค์การโทรศัพท์และ 3bb)
เครือข่ายโทรศัพท์เคลื่อนที่จำนวน 4  เครือข่าย (AIS,TRUE,DTAC และ กสท.
โทรคมนาคม)
5.5 ไปรษณีย์หรือการสื่อสารหรือการขนส่งและวัสดุ ครุภัณฑ์
ใช้บริการที่ทำการไปรษณีย์สาขาบ้านเชียง	
	6. ระบบเศรษฐกิจ 
		6.1 	การเกษตร
	ประชากรส่วนใหญ่ประกอบอาชีพเกษตรกร  ร้อยละ  35  รับจ้าง  ร้อยละ  25.72  กำลังศึกษา  ร้อยละ  19.47  อาชีพค้าขาย  ร้อยละ  17.81  และอาชีพงานราชการ  ร้อยละ  2  ตามลำดับ		
		6.๒ การบริการ 
			- โรงสี				12	แห่ง
			- ร้านอาหาร			1	แห่ง
			- ร้านค้า				36	แห่ง
			- ร้านซ่อม			5       แห่ง	
			- โรงย้อมผ้า			3 	แห่ง
			- ร้านเสริมสวย			3	แห่ง
		          - ร้านขายเฟอร์นิเจอร์		1       แห่ง	
			- ร้านอินเตอร์เน็ต		3	แห่ง
		          - ร้านคาร์แคร์			1	แห่ง
			- ร้านขายปุ๋ย			1	แห่ง
		          - ร้านรับซื้อของเก่า	          1	แห่ง
				   - ร้านคาราโอเกะ		1	แห่ง
		6.3 การท่องเที่ยว  
	เขตเขตองค์การบริหารส่วนตำบลบ้านยามีสถานที่ท่องเที่ยวที่สำคัญ  2แห่ง  ดังนี้
1. พระใหญ่หลวงพ่อโตโคตะมะ  บ้านธาตุ  หมู่ที่  3  เป็นพระพุทธรูปที่มีขนาดใหญ่ เป็น
ที่เคารพสักการะของชาวตำบลบ้านธาตุ  พุทธศาสนิกชน  ตำบลใกล้เคียง

2. วัดศรีมหาธาตุมีลักษณะคล้ายพระธาตุพนม  เป็นสถานที่เคารพสักการะของชาวตำบลบ้านยาพุทธศาสนิกชน  ตำบลใกล้เคียง
6.4 อุตสาหกรรม 
- โรงงานคอนกรีตผสมเสร็จ (หจก.ช.รุ่งเรืองกิจ)	จำนวน     1  แห่ง
		6.5 การพาณิชย์และกลุ่มอาชีพ
- กลุ่มเลี้ยงสุกร  บ้านยา  หมู่ทื่  1
      - กลุ่มเกษตรกร  บ้านหนองผือ  หมู่ที่  2
      - กลุ่มเศรษฐกิจพอเพียง  บ้านธาตุ  หมู่ที่  3
      - กลุ่มปุ๋ยเพื่อการเกษตรในชุมชน  บ้านหันน้อย  หมู่ที่  4
      - กลุ่มปุ๋ยเพื่อการเกษตร  บ้านดอน  หมู่ที่  5						       
      - กลุ่มปุ๋ยเพื่อการเกษตร  บ้านโนนตูม  หมู่ที่  6
      - กลุ่มกองทุนปุ๋ยเพื่อการผลิต  บ้านโนนธาตุ  หมู่ที่  7
      - กลุ่มเกษตรไร่อ้อย  บ้านหนองบ่อ  หมู่ที่  8 
      - กลุ่มเลี้ยงสุกรบ้านยา  บ้านยา  หมู่ที่  9 
	7.	เศรษฐกิจพอเพียงท้องถิ่น (ด้านการเกษตรและแหล่งน้ำ)
		7.1	ข้อมูลพื้นฐานของหมู่บ้านหรือชุมชน
	ในเขตองค์การบริหารส่วนตำบล  เป็นชนบทกึ่งเมือง  ที่มีการค้าขาย   รับจ้าง  รับราชการ 
ประกอบอาชีพเกษตรกรรม ประชากรส่วนใหญ่ประกอบอาชีพเกษตรกร  ร้อยละ  35  รับจ้าง  ร้อยละ  25.72  กำลังศึกษา  ร้อยละ  19.47อาชีพค้าขาย  ร้อยละ  17.81  และอาชีพงานราชการ  ร้อยละ  2  ตามลำดับ
		7.2	ข้อมูลด้านการเกษตร
			ผลผลิตทางการเกษตรที่สำคัญได้แก่ข้าวและอ้อย 
		7.3	ข้อมูลด้านแหล่งน้ำทางการเกษตร
		บึงหนองบ่อหนองโดกหนองแต้  ลำห้วยเพียโฮม  ลำห้วยสงคราม  ลำห้วยกลีบกลิ้ง  ลำห้วยบ่อ  สระหลวง  หนองหัวลิง 
		7.4	ข้อมูลด้านแหล่งน้ำกิน น้ำใช้ (หรือน้ำเพื่อการอุปโภค บริโภค)	
		- แหล่งน้ำอุปโภค  คือ  ประปาบ้านยา  ประปาบ้านหัน ประปาบ้านดอน  ประปาบ้านโนนตูม  และน้ำบาดาล
		- แหล่งน้ำบริโภค  ในเขตองค์การบริหารส่วนตำบลบ้านยา  ทุกครัวเรือนจะซื้อน้ำในการบริโภค
	8. ศาสนา ประเพณี วัฒนธรรม 
		8.1 	การนับถือศาสนา 
		การนับถือศาสนาของประชาชากร 	
                  - ร้อยละ  99.9  นับถือศาสนาพุทธ  - ร้อยละ  0.1 นับถือศาสนาคริสต์  
		8.2 	ประเพณีและงานประจำปี 
				ประเพณี ฮีตสิบสองครองสิบสี่  ซึ่งเป็นงานประเพณีงานบุญต่างๆ  มีการทำบุญไหว้พระและมีมหรสพต่าง ๆ
		8.3 	ภูมิปัญญาท้องถิ่น ภาษาถิ่น 
				ภาษาท้องถิ่นที่ใช้คือภาษาพื้นเมือง  ภาษาลาว
															10
		8.4 	สินค้าพื้นเมืองและของที่ระลึก
				ผ้าไหม
	9. ทรัพยากรธรรมชาติ 
		9.1 	น้ำ
				แหล่งน้ำในเขตองค์การบริหารส่วนตำบลจะเป็นแหล่งน้ำที่ขุดลอกเพิ่มเติม ใช้เป็นที่กักเก็บน้ำไว้ใช้ในหน้าแล้งและเป็นที่ระบายน้ำเพื่อไม่ให้ท่วมขังในช่วงน้ำหลาก
		9.2 	ป่าไม้ 
				ป่าไม้  ในเขตชุมชนมีน้อย  ซึ่งจะปลูกไว้ตามที่วัดสาธารณะ  และตามบ้านเรือน
														

5. ภารกิจ อำนาจหน้าที่ขององค์กรปกครองส่วนท้องถิ่น




 

การพัฒนาขององค์การบริหารส่วนตำบลบ้านยา เป็นการสร้างความเข้มแข็งของชุมชนในการ
ร่วมคิดร่วมแก้ปัญหา ร่วมสร้าง ร่วมจัดทำส่งเสริมความเข้มแข็งของชุมชนในเขตพื้นที่ขององค์การบริหารส่วนตำบลบ้านยา  ให้มีส่วนร่วมในการพัฒนาท้องถิ่นในทุกด้าน การพัฒนาองค์การบริหารส่วนตำบลบ้านยาจะสมบูรณ์ได้จำเป็นต้องอาศัยความร่วมมือของชุมชนในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหากันอย่างจริงจัง องค์การบริหารส่วนตำบลบ้านยายังได้เน้นให้คนเป็นศูนย์กลางของการพัฒนาในทุกกลุ่มทุกวัยของประชากร นอกจากนั้นยังได้เน้นการส่งเสริมและพัฒนาเยาวชนให้พร้อมที่จะเป็นบุคลากรที่มีคุณภาพโดยยึดกรอบแนวทางในการจัดระเบียบการศึกษา ด้านการพัฒนาอาชีพเน้นการพัฒนาเศรษฐกิจชุมชนพึ่งตนเองในท้องถิ่นและจัดตั้งกลุ่มเศรษฐกิจแบบพอเพียง	
การวิเคราะห์ภารกิจ อำนาจหน้าที่ขององค์การบริหารส่วนตำบล ตามพระราชบัญญัติสภาตำบล
และองค์การบริหารส่วนตำบล พ.ศ.2537 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 และรวบรวมกฎหมายอื่นของ อบต. โดยใช้เทคนิคการวิเคราะห์แบบ SWOT มาวิเคราะห์เพื่อให้ทราบว่าองค์การบริหารส่วนตำบลมีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชน เพื่อวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจหลัก SWOT องค์การบริหารส่วนตำบลบ้านยาได้กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาท้องถิ่น 4 ปี นโยบายของรัฐบาล และนโยบายของผู้บริหารท้องถิ่น ทั้งสามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้เป็น 7 ด้าน ซึ่งภารกิจดังกล่าวถูกกำหนดอยู่ในพระราชบัญญัติสภาตำบลและองค์การบริหารส่วนตำบล พ.ศ.2537 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 ดังนี้
5.1 ด้านโครงสร้างพื้นฐาน  มีภารกิจที่เกี่ยวข้อง ดังนี้
ยุทธศาสตร์ที่ 1  การพัฒนาด้านโครงสร้างพื้นฐาน
		เป้าประสงค์
			1.ถนนทุกสายในหมู่บ้านเป็นถนนคอนกรีตเสริมเหล็ก
			2.ถนนเข้าพื้นที่การเกษตรสะดวกขึ้น

ยุทธศาสตร์ที่  2  การพัฒนาด้านการศึกษา ศาสนา วัฒนธรรมและนันทนาการ
เป้าประสงค์								
		1.  วัฒนธรรม  ประเพณี  อันดีในท้องถิ่นได้รับการอนุรักษ์และยังคงอยู่
		2. ศาสนสถานได้รับการทำนุบำรุง
		3.  ประชาชนได้รับการศึกษาอย่างทั่วถึงทุกระดับชั้น
		4.  เยาวชนประชาชนสนใจการเล่นกีฬาเพื่อห่างไกลยาเสพติด
ยุทธศาสตร์ที่  3  การพัฒนาด้านเศรษฐกิจและแก้ไขปัญหาความยากจน
		เป้าประสงค์
		1. เพื่อให้ประชาชนมีรายได้เพิ่มขึ้น
		2. เพื่อเกิดการสร้างงาน
ยุทธศาสตร์ที่  4  การพัฒนาด้านสิ่งแวดล้อม
		เป้าประสงค์
		1. ให้ประชาชนตระหนักถึงคุณค่าของการปลูกป่า
		2. ให้ประชาชนรู้จักรักษาและอนุรักษ์สิ่งแวดล้อม
ยุทธศาสตร์ที่  5  การพัฒนาด้านแหล่งน้ำ
		เป้าประสงค์
		1. เพื่อกักเก็บน้ำไว้ใช้ทำการเกษตร
		2. เพื่อเก็บน้ำไว้สำหรับสัตว์เลี้ยง  เช่น  โค  กระบือ
		3. ทุกหมู่บ้านมีน้ำใช้สะดวกสำหรับอุปโภคบริโภคตลอดปี
ยุทธศาสตร์ที่  6  ด้านสังคม  และสาธารณสุข
		เป้าประสงค์
		1. เพื่อส่งเสริมสุขภาพอนามัย
		2. เพื่อพัฒนาและส่งเสริมคุณภาพชีวิตในสังคม
		3. เพื่อป้องกันและบรรเทาสาธารณภัย
		4. เพื่อเสริมสร้างคุณภาพที่ดีและการมีส่วนร่วมด้านสาธารณสุข
ยุทธศาสตร์ที่  7  การพัฒนาด้านการเมือง การบริหาร  และการพัฒนาบุคลากรของท้องถิ่น
		เป้าประสงค์
		1. เพื่อพัฒนาองค์กรให้ขับเคลื่อนไปอย่างมีประสิทธิภาพ
		2. เพื่อส่งเสริมการมีส่วนร่วมของประชาชน ด้านการเมือง การปกครอง การบริหารแก่ประชาชน
		3. เพื่อพัฒนาบุคลากรท้องถิ่นและสร้างระบบบริหารจัดการที่ดี
ยุทธศาสตร์ขององค์การบริหารส่วนตำบลบ้านยา
	2.1	วิสัยทัศน์ 
“มีการประสานงานแบบบูรณาการร่วม  มุ่งการพัฒนา  เพื่อประโยชน์สุขของประชาชน ”
	2.2	ยุทธศาสตร์
		ยุทธศาสตร์ที่  1  ด้านโครงสร้างพื้นฐาน
		ยุทธศาสตร์ที่  2  ด้านงานส่งเสริมคุณภาพชีวิต
		ยุทธศาสตร์ที่  3  ด้านการศึกษา  ศาสนา  วัฒนธรรม นันทนาการ  และสาธารณสุข

ยุทธศาสตร์ที่  4  ด้านเศรษฐกิจ  และสิ่งแวดล้อม
		ยุทธศาสตร์ที่  5  ด้านการบริหารจัดการ
	2.3   เป้าประสงค์
     1. มีการบริหารจัดการแบบบูรณาการ
          2. การบริหารจัดการตามหลักธรรมาภิบาลและองค์กรมีศักยภาพในการพัฒนา
          3.เสริมสร้างให้ประชาชนมีรายได้สมดุล
     4. ประชาชนมีคุณภาพชีวิตที่ดี
	5. ส่งเสริมการศึกษา  ศาสนา  และวัฒนธรรม
2.4 ตัวชี้วัด
1. ถนนมีความสะดวก  ปลอดภัย  เพิ่มขึ้น
2. ทางระบายน้ำที่ปลอดภัยเพิ่มขึ้น
3. ครัวเรือนมี ไฟฟ้า ประปาใช้ ทุกครัวเรือน
4. การเกิดอุบัติเหตุลดลง
5. เกษตรกรมีน้ำใช้ในการเกษตรและได้รับผลผลิตดี
6. ครัวเรือนในเขตองค์การบริหารส่วนตำบลบ้านยาที่ได้รับการจัดการด้านสิ่งแวดล้อม ขยะมูลฝอย สิ่งปฏิกูล และน้ำเสีย
7. เกิดความพึงพอใจในสภาพภูมิทัศน์ที่มีความสะอาด สวยงาม ของประชาชนในเขตองค์การบริหารส่วนตำบลบ้านยา
8. ประชาชนมีความพึงพอใจในการส่งเสริมการมีส่วนร่วมและให้โอกาสแสดงความคิดเห็นในการพัฒนาท้องถิ่น
9. จำนวนประชาชนที่เข้าร่วมโครงการตามเป้าหมาย
10. ประชาชนมีงานทำทุกคนและมีรายได้เพิ่ม
11. ศูนย์พัฒนาเด็กเล็กมีอาคารที่ได้มาตรฐาน
12. เด็กทุกคนได้มีโอกาสเรียนรู้อย่างเสมอภาคทุกระดับ
13. ประชาชนมีสุขภาพร่างกายแข็งแรง
14. ประชาชนได้รับการป้องกันโรค
15. ผู้ด้อยโอกาสทางสังคมได้รับสวัสดิการ
16. ประชาชนได้สืบสานขนบธรรมเนียม ประเพณี ท้องถิ่นของตน
          2.5 ค่าเป้าหมาย
1. มีถนนที่ได้มาตรฐาน สะดวก  ปลอดภัย  เพิ่มขึ้น
2. มีท่อ ราง ทางระบายน้ำที่ปลอดภัยเพิ่มขึ้น
3. มีไฟฟ้า ประปาใช้ ทุกครัวเรือน
4. มีน้ำใช้ในการเกษตร
5. ประชาชนได้รับการแก้ปัญหาด้านสิ่งแวดล้อม ขยะมูลฝอย  สิ่งปฏิกูล และน้ำเสีย
6. มีภูมิทัศน์ที่มีความสะอาด สวยงาม 
7. ประชาชนได้แสดงความคิดเห็นในการพัฒนาท้องถิ่น
8. ประชาชนมีงานทำและมีรายได้เพิ่ม

9. เด็กทุกคนได้เรียนรู้อย่างเสมอภาคทุกระดับ
10. ประชาชนมีสุขภาพร่างกายแข็งแรง
11. ผู้ด้อยโอกาสทางสังคมได้รับสวัสดิการทุกคน
12. ได้สืบสานขนบธรรมเนียม ประเพณี ท้องถิ่น
	2.6  กลยุทธ์
1. พัฒนาระบบโครงสร้างพื้นฐาน บำรุงรักษาเส้นทางคมนาคม  แหล่งน้ำอุปโภค  บริโภค  เพื่อ
การเกษตร  ไฟฟ้า  ประปา  ก่อสร้าง  การจราจร  ระบบสื่อสาร  โทรคมนาคม  การระบายน้ำที่สะดวก  ปลอดภัย  ให้เพียงพอต่อความต้องการของประชาชน
                  2. ส่งเสริมการสร้างจิตสำนึกในการมีส่วนร่วมดูแล  ฟื้นฟูและอนุรักษ์ทรัพยากรธรรมชาติและสิ่งแวดล้อม  บริหารจัดการขยะ  สิ่งปฏิกูล  
                  3. ส่งเสริมการปรับปรุงภูมิทัศน์  สภาพแวดล้อม  และความเป็นระเบียบเรียบร้อยภายในชุมชน
                  4. สร้างเครือข่าย  การบริหาร  ภาคีทุกภาคส่วนมีส่วนร่วมในการพัฒนา
                  5. ประชาชนมีส่วนร่วมในการพัฒนามีความโปร่งใสและยุติธรรม และยึดผลประโยชน์ของประชาชนเป็นหลัก
                  6. พัฒนาองค์กร บุคลากร ให้มีความพร้อมในการปฏิบัติงานได้อย่างมีประสิทธิภาพ ประสิทธิผล
                  7. ส่งเสริมธรรมาภิบาลเพื่อการบริหารจัดการภาครัฐที่ดี
                  8. ส่งเสริมการสร้างจิตสำนึกประชาธิปไตย
                  9. ส่งเสริมประชาชนมีงานทำและมีการประกอบสัมมาอาชีพที่ดีเพียงพอต่อการดำรงชีพตามแนวทางเศรษฐกิจพอเพียง
       10. ส่งเสริมการท่องเที่ยวและการสร้างความพร้อมในการเข้าสู่ประชาคมอาเซียน
                  11. ส่งเสริมการจัดการศึกษาทั้งระบบเชิงบูรณาการ
                  12. ส่งเสริมกีฬาและนันทนาการ
                  13. ส่งเสริมงานสาธารณสุขและพัฒนาคุณภาพชีวิตของประชาชน
                  14. ส่งเสริมการพัฒนา เยาวชน  สตรี กลุ่มองค์กรต่างๆให้เข้มแข็ง
                  15. การสงเคราะห์  จัดสวัสดิการ  ยกระดับคุณภาพชีวิตและพัฒนาสถาบันครอบครัว
                  16. มีความปลอดภัยในการดำรงชีวิตและรักษาทรัพย์สิน  การป้องกันบรรเทาสาธารณภัย  ปัญหาอาชญากรรม  ยาเสพติด
                  17. ส่งเสริม  ปกป้อง สถาบัน ชาติ ศาสนา  พระมหากษัตริย์
                  18. บำรุงรักษา อนุรักษ์  ฟื้นฟูศิลปะ  ศาสนา  วัฒนธรรม  จารีตประเพณีและภูมิปัญญาท้องถิ่นและวันสำคัญของชาติ
	การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น 
			(ใช้การวิเคราะห์ SWOT  Analysis/Demand (Demand  Analysis)/Global Demand และ Trendปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย	การวิเคราะห์ศักยภาพด้านเศรษฐกิจ ด้านสังคม ด้านทรัพยากรธรรมชาติและสิ่งแวดล้อม ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคตขององค์การบริหารส่วนตำบลบ้านยา (SWOT  Analysis) 

	SWOT  ขององค์การบริหารส่วนตำบลบ้านยา  ได้มาจากชุมชนเสนอและนำมารวบรวมและวิเคราะห์  ได้ดังนี้
	จุดแข็ง (Strength) ภายในองค์กร (ควบคุมได้)
		1.องค์การบริหารส่วนตำบลบ้านยามีโครงสร้างการบริหารงานที่มีกฎหมายรองรับได้รับการยอมรับจากชุมชนและหน่วยงานราชการทั่วไป
		2. องค์การบริหารส่วนตำบลบ้านยา  เป็นองค์กรที่มีกฎหมายกำหนดให้เป็นนิติบุคคล  สามารถบริหารจัดงานได้อย่างอิสระภายใต้ความต้องการของประชาชนในพื้นที่  โดยมีหน่วยงานตรวจสอบการบริหารกิจการจากหน่วยงานที่เกี่ยวข้องอื่นๆ
		3.ข้าราชการ  พนักงาน  ลูกจ้าง  องค์การบริหารส่วนตำบลบ้านยาส่วนมากเป็นคนในพื้นที่  รู้สภาพพื้นที่  สิ่งแวดล้อมดี  มีความรู้สึกหวงแหนและเป็นส่วนหนึ่งในการพัฒนาองค์การบริหารส่วนตำบลบ้านยา
		4.มีคำสั่งแบ่งงานหรือการมอบอำนาจการบริหารงานตามลำดับขั้น
		5. มีแผนพัฒนาท้องถิ่นที่ชัดเจน  และมีการบูรณาการการจัดทำแผน  การทำงาน  ร่วมกับหน่วยงานหรือส่วนราชการอื่น
		6. มีข้อบัญญัติงบประมาณรายจ่ายเป็นของตนเองซึ่งเป็นเครื่องมือในการตอบสนองความต้องการของประชาชนในท้องถิ่น
		7.มีการจัดส่งบุคลากรเข้ารับการฝึกอบรมอย่างต่อเนื่อง
		8. มีรายได้จากการจัดเก็บรายได้เป็นของตนเองทำให้การบริหารงานหลายอย่างคล่องตัว 
	จุดอ่อน (Weakness)  ภายในองค์กร (ควบคุมได้)
1. มีกฎหมายระเบียบและนโยบายส่วนกลางเปลี่ยนแปลงบ่อยพนักงานเจ้าหน้าที่ปรับตัวไม่ทัน
กับเหตุการณ์
	  	2. พนักงานเจ้าหน้าที่ไม่เข้าใจเจตนา  เป้าหมาย จุดมุ่งหมาย  แนวทางการพัฒนา และภารกิจขององค์กรได้ครบถ้วนชัดเจน 
3. ข้อจำกัดของการได้รับงบประมาณเงินอุดหนุน  หรือการสนับสนุนโครงการจากส่วนกลาง
หรือหน่วยงานอื่น  ที่สามารถรองรับในการแก้ไขปัญหาในภาพรวมในมิติของกาลเวลาและกิจกรรมทางสังคม
4. พนักงานองค์การบริหารส่วนตำบลบ้านยาพนักงานบางตำแหน่งไม่เพียงพอต่อการปฏิบัติงาน  
บางตำแหน่งจำเป็นต้องได้บุคคลที่มีความรู้ความสามารถตรงตามสาขาหรือตามมาตรฐานตำแหน่ง
5. องค์การบริหารส่วนตำบลบ้านยามีรายได้ไม่เพียงพอต่อการพัฒนาตามความต้องการของ
ประชาชนได้อย่างทั่วถึง 
 	6. การจัดระบบการบริหารบุคคลขององค์การบริหารส่วนตำบลยังไม่สามารถสนองตอบต่อภารกิจที่สนองตอบต่อปัญหาภารกิจด้านต่างๆได้ เช่น ระบบติดตามประเมินผลโครงการทั้งด้าน ปริมาณ  และคุณภาพ การประเมินผลงานที่เข้าสู่ระบบมาตรฐานของตำแหน่งและภารกิจในภาพรวม  เช่น  การพัฒนารายได้  มาตรฐานการให้บริการสาธารณะ  การประสานการดำเนินงานกับหน่วยงานราชการ  
  	7. มีเครื่องจักร ครุภัณฑ์  ไม่เพียงพอ  สำหรับใช้ในการบริหารงาน  
	  	8. องค์การาบริการส่วนตำบลบ้านยาขาดความร่วมมือกับกลุ่มภาคีเครือข่าย  เช่นด้านการฝึกอาชีพ  การรวมกลุ่มอาชีพกับหน่วยงานที่สามารถให้ความช่วยเหลือให้กับองค์การาบริการส่วนตำบลบ้านยาได้
 	 9. ขาดการประชาสัมพันธ์การดำเนินงานของกิจการองค์การบริการส่วนตำบลบ้านยาที่ต่อเนื่องทั่วถึงและมีประสิทธิภาพและการรับฟังข้อมูลย้อนกลับ

	โอกาส  (Opportunity)  ภายนอกองค์กร  (ควบคุมไม่ได้)
		1. เขตองค์การองค์การบริหารส่วนตำบลบ้านยา  ตั้งอยู่รอยต่อระหว่างจังหวัดอุดรธานีกับจังหวัดสกลนครและเป็นทางผ่านการคมนาคมถนนอุดรธานี – สกลนคร  เกิดปัญหาจราจรติดขัดบางช่วงเวลา    
		2. มีโรงงานอยู่ใกล้ตำบล  ประชาชนสามารถสร้างรายได้ให้กับครอบครัวโดยไม่ต้องอพยพย้ายถิ่นฐานไปหางานทำที่อื่น
		3. สภาพพื้นที่ของชุมชนไม่แออัด  สามารถรองรับการขยายตัวของชุมชนได้  
		4. องค์การบริหารส่วนตำบลบ้านยาตั้งอยู่กึ่งกลางของชุมชน อยู่ใกล้กับปั้มน้ำมัน ปตท. มีสิ่งอำนวยความสะดวกทั้งด้านอุปโภค  บริโภค  ทำให้สะดวกลดค่าใช้จ่ายในการเดินทาง  
		5.ประวัติการเกิดของที่ตั้งชุมชนมายาวนานและอยู่กันมาอย่างต่อเนื่องได้รับการพัฒนาด้านวัฒนธรรมประเพณีที่สำคัญต่างๆมาอย่างต่อเนื่อง  
		6. มีผู้นำชุมชนที่เข้มแข็ง  มีการประชุมประชาคมหมู่บ้านเพื่อแก้ปัญหาทุกเดือน
7.หน่วยงานส่วนกลาง  จัดให้มีการอบรมเพิ่มพูนความรู้ในการปฏิบัติงานของเจ้าหน้าที่ท้องถิ่น
อย่างสม่ำเสมอ
		8. ความก้าวหน้าด้านเทคโนโลยีทำให้มีความสะดวกคล่องตัว  และมีประสิทธิภาพในการทำงานมากขึ้น
	อุปสรรค (Threat)  ภายนอกองค์กร  (ควบคุมไม่ได้)
1. พื้นที่โดยรวมเดิมเป็นพื้นที่ลุ่มต่ำมีการถมดินขวางทางระบายน้ำเดิม ทำให้การระบายน้ำฝนช่วงน้ำ
หลากไม่ทันบางแห่งไม่มีทางระบายน้ำ 
2. เศรษฐกิจของประเทศตกต่ำ  มีผลกระทบกับการค้าขาย กิจการจ้างงานล้มเลิก  ราษฎรขาดรายได้
3. ฝนไม่ตกต้องตามฤดูกาล  แห้งแล้ง  ไม่สามารถอาศัยน้ำฝนในการทำการเกษตร
4. มีแหล่งทำงานรองรับภายในองค์การบริหารส่วนตำบลไม่มาก  ทำให้ประชาชนบางส่วนไม่มีอาชีพ
ประจำ   ต้องอพยพย้ายถิ่นฐานหางานทำ  อีกส่วนหนึ่งว่างงาน  เลือกงาน ขยันน้อย
5. ระเบียบ ข้อบังคับ กฎหมาย  ในการปฏิบัติงาน  ไม่ชัดเจน  เปลี่ยนแปลงบ่อย ทำให้การปฏิบัติงาน
มีปัญหาหลายอย่างปฏิบัติไปแล้วโดนเรียกเงินคืนต้องหาคนรับผิดชอบ
6. การจัดสรรงบประมาณจากรัฐยังไม่เพียงพอกับภารกิจที่ถ่ายโอนให้กับท้องถิ่น
7. ค่าครองชีพสูง  สินค้าราคาแพง  ในขณะที่รายได้เท่าเดิมหรือลดลง  
8. ประชาชนขาดจิตสำนึกในการอนุรักษ์และใช้ทรัพยากรธรรมชาติ
9. มีปัญหาด้านการอยู่ร่วมกันของคนในสังคมระดับครอบครัว  ซึ่งอาจเป็นผลมาจากเศรษฐกิจและ
วัฒนธรรมเปลี่ยนแปลง  เกิดแรงงานย้ายถิ่น
10. ถนนบางสายเป็นหลุมเป็นบ่อ  ขาดการบำรุงรักษา  ถนนดิน  ไม่สามารถใช้สัญจรไปมาและขนย้าย
วัสดุสิ่งของได้สะดวกในฤดูฝน
12. แหล่งน้ำทำการเกษตรมีไม่เพียงพอ  ผลผลิตทางการเกษตรตกต่ำ  พ่อค้ากดราคาสินค้า  ไม่มีตลาดรองรับผลผลิตทางการเกษตร
13. การให้บริการของหน่วยงานด้านสาธารณูปโภคยังให้บริการได้ไม่ทั่วถึง  และมีการซ่อมแซมบ่อย  ไม่มีเจ้าหน้าที่แก้ไขปัญหาอยู่ประจำ  ทำให้การแก้ปัญหาล่าช้า
14. ร่องระบายน้ำมีไม่ทั่วถึงและระบบการระบายน้ำในเขตองค์การบริหารส่วนตำบลยังไม่ได้มาตรฐาน

	15. หน่วยงานควบคุมดูแลองค์กรปกครองส่วนท้องถิ่นมีหลายหน่วยงาน  บางครั้งการปฏิบัติงานล่าช้า  ไม่ลดขั้นตอนในการปฏิบัติงาน
16. ปัญหายาเสพติด  การแพร่ระบาดของยาเสพติด
	17. ไม่มีสื่อทางสังคม เช่น วิทยุ หนังสือพิมพ์  ประจำท้องถิ่นที่เป็นสื่อกลางการประชาสัมพันธ์ของท้องถิ่น
	18. ขาดความร่วมมือ  การมีส่วนร่วมจากภาคประชาชน  ส่วนหนึ่งอาจไม่เข้าใจความสำคัญของการมีส่วนร่วม
	19. ปัญหามลภาวะทางอากาศ  ทำให้ไม่สามารถนำน้ำฝนเปล่ามาบริโภคได้อย่างปลอดภัย มีมลพิษ น้ำไม่สะอาด  ส่งผลต่อสุขภาพ  ทำให้ต้องซื้อน้ำไว้บริโภค
20. ความไม่มั่นคงทางการเมืองระดับชาติมีผลต่อการจัดสรรงบประมาณมาพัฒนาองค์กรปกครองส่วนท้องถิ่น
21. มีแนวโน้มได้รับการถ่ายโอนภารกิจเพิ่มมากขึ้นตามแผนกฎหมายกระจายอำนาจฯ  แต่ได้รับการถ่ายโอนเฉพาะอำนาจหน้าที่  แต่ไม่ได้รับการถ่ายโอนเรื่องงบประมาณ และเรื่องบุคลากรที่เชี่ยวชาญ
	22. เยาวชนรุ่นใหม่  ขาดความเป็นผู้นำ  ไม่เข้าร่วมกิจกรรมส่วนรวม
	23. พื้นที่ศูนย์พัฒนาเด็กเล็กองค์การบริหารส่วนตำบลบ้านยา  มีพื้นที่คับแคบ  ไม่เพียงพอต่อการบริหารกิจกรรมการเรียนการสอน
	24. ปัญหาบ่อขยะและน้ำเสีย  มีปริมาณมากขึ้น  และมีเรื่องร้องเรียนของชาวบ้านที่ได้รับความเดือดร้อน  องค์การบริหารส่วนตำบลบ้านยามีงบประมาณในการแก้ไขปัญหาจำกัด  อีกทั้งเครื่องมือ  อุปกรณ์  ในการบริหารจัดการไม่เพียงพอต่อการแก้ไขปัญหา

                6. ภารกิจหลัก และภารกิจรอง ที่องค์กรปกครองส่วนท้องถิ่นจะดำเนินการ





ภารกิจหลัก 
		1. ด้านการปรับปรุงโครงสร้างพื้นฐาน
     	     2. ด้านการพัฒนาและปรับปรุงระบบสาธารณูปโภคและระบบสาธารณูปการ
     3. การส่งเสริมการศึกษา
 	4. การพัฒนาคุณภาพชีวิต
     5. ด้านการพัฒนาและส่งเสริมการศึกษา ศาสนา และวัฒนธรรม
     6. ด้านการพัฒนาส่งเสริมสุขภาพและการสาธารณสุข
     7. ด้านการพัฒนาการเมืองและการบริหาร
     8. ด้านการอนุรักษ์ทรัพยากรธรรมชาติและสิ่งแวดล้อม
     9. ด้านการพัฒนาและส่งเสริมการประกอบอาชีพ
    10. ด้านการจัดระเบียบชุมชน สังคม และการรักษาความสงบเรียบร้อย
ภารกิจรอง      
1. การฟื้นฟูวัฒนธรรมและส่งเสริมประเพณีท้องถิ่น
2. การสนับสนุนและส่งเสริมอุตสาหกรรมในครัวเรือนและเศรษฐกิจชุมชน     
3. การพัฒนาสิ่งแวดล้อมและทรัพยากรธรรมชาติ
17
4. การส่งเสริมการเกษตร
5. การสนับสนุนและส่งเสริมการสร้างความเข้มแข็งของชุมชน


7. สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง



        	


	องค์การบริหารส่วนตำบลบ้านยา กำหนดโครงสร้างการแบ่งส่วนราชการออกเป็น 4 ส่วนได้แก่ สำนักปลัด  กองคลัง  กองช่าง  กองสวัสดิการสังคม และกำหนดกรอบอัตรากำลังข้าราชการทั้งสิ้นจำนวน 20  อัตรา   พนักงานจ้างตามภารกิจ  จำนวน  12  อัตรา พนักงานจ้างทั่วไป จำนวน  6  อัตรา  ครูจำนวน  5 อัตรา  รวมกำหนดตำแหน่งเกี่ยวกับบุคลากรทั้งสิ้น  จำนวน  43  อัตรา เพื่อรองรับการปฏิบัติภารกิจให้สำเร็จลุล่วงได้อย่างมีประสิทธิภาพ และประสิทธิผล ต่อไป
 






























												33
12. แนวทางการพัฒนาข้าราชการพนักงานและลูกจ้างขององค์กรปกครองส่วนท้องถิ่น




องค์การบริหารส่วนตำบลบ้านยา   ได้กำหนดแนวทางการพัฒนาข้าราชการและพนักงาน
ส่วนท้องถิ่น ลูกจ้าง  และพนักงานจ้าง  ทุกตำแหน่ง ได้มีโอกาสกำหนด ตลอดจนลูกจ้างทุกคน เพื่อเพิ่มพูนความรู้  ทักษะ   ทัศนคติที่ดี มีคุณธรรมและจริยธรรม อันจะทำให้การปฏิบัติหน้าที่ของข้าราชการหรือพนักงานส่วนท้องถิ่น ลูกจ้างประจำและพนักงานจ้างเป็นไปอย่างมีประสิทธิภาพ ประสิทธิผล  โดยจัดทำแผนพัฒนาข้าราชการหรือพนักงานส่วนท้องถิ่นตามที่กฎหมายกำหนด  โดยมีระยะเวลา 3 ปี ตามรอบของแผนอัตรากำลัง 3 ปี การพัฒนานอกจากจะพัฒนาด้านความรู้ทั่วไปในการปฏิบัติงาน  ด้านความรู้และทักษะเฉพาะของงานในแต่ละตำแหน่ง  ด้านการบริหาร  ด้านคุณสมบัติส่วนตัว  และด้านคุณธรรมและจริยธรรมแล้ว  องค์กรปกครองส่วนท้องถิ่นต้องตระหนักถึงการพัฒนาตามนโยบายแห่งรัฐ  คือ การพัฒนาไปสู่ Thailand 4.0 ดังนั้น องค์กรปกครองส่วนท้องถิ่นจึงจำเป็นต้องพัฒนาระบบราชการส่วนท้องถิ่นไปสู่ยุค 4.0 เช่นกัน โดยกำหนดแนวทางการพัฒนาบุคลากรเพื่อส่งเสริมการทำงานโดยยึดหลักธรรมาภิบาล  เพื่อประโยชน์สุขของประชาชนเป็นหลัก กล่าวคือ
		1.เป็นองค์กรที่เปิดกว้างและเชื่อมโยงกัน  ต้องมีความเปิดเผยโปร่งใส  ในการทำงานโดยบุคคลภายนอกสามารถเข้าถึงข้อมูลข่าวสารของทางราชการหรือมีการแบ่งปันข้อมูลซึ่งกันและกันและสามารถเข้ามาตรวจสอบการทำงานได้ตลอดจนเปิดกว้างให้กลไกหรือภาคส่วนอื่น ๆ เช่น ภาคเอกชน  ภาคประชาสังคมได้เข้ามามีส่วนร่วมและโอนถ่ายภารกิจที่ภาครัฐไม่ควรดำเนินการเองออกไปให้แก่ภาคส่วนอื่น ๆ เป็นผู้รับผิดชอบดำเนินการแทน  โดยการจัดระเบียบความสัมพันธ์ในเชิงโครงสร้างให้สอดรับกับการทำงานในแนวระนาบในลักษณะของเครือข่ายมากกว่าตามสายการบังคับบัญชาในแนวดิ่ง  ขณะเดียวกันยังต้องเชื่อมโยงการทำงานภายในภาครัฐด้วยกันเองให้มีเอกภาพและสอดรับประสานกัน  ไม่ว่าจะเป็นราชการบริหารส่วนกลาง ส่วนภูมิภาค และส่วนท้องถิ่นด้วยกันเอง
		2.ยึดประชาชนเป็นศูนย์กลาง  ต้องทำงานในเชิงรุกและมองไปข้างหน้า  โดยตั้งคำถามกับตนเองเสมอว่า  ประชาชนจะได้อะไร มุ่งเน้นแก้ไข  ปัญหาความต้องการและตอบสนองความต้องการของประชาชน  โดยไม่ต้องรอให้ประชาชนเข้ามาติดต่อขอรับบริการหรือร้องขอความช่วยเหลือจากองค์กรปกครองส่วนท้องถิ่น  รวมทั้งใช้ประโยชน์จากข้อมูลของทางราชการและระบบดิจิทัลสมัยใหม่ในการจัดบริการสาธารณะที่ตรงกับความต้องการของประชาชน  พร้อมทั้งอำนวยความสะดวกโดยมีการเชื่อโยงกันเองของทุกส่วนราชการเพื่อให้บริการต่าง ๆ สามารถเสร็จสิ้นในจุดเดียว  ประชาชนสามารถเรียกใช้บริการขององค์กรปกครองส่วนท้องถิ่นได้ตลอดเวลาตามความต้องการของตนและผ่านการติดต่อได้หลายช่องทางผสมผสานกัน  ไม่ว่าจะติดต่อมาด้วยตนเอง  อินเตอร์เน็ต  เว็ปไซด์  โซเซียลมีเดีย  หรือแอปพลิเคชั่นทางโทรศัพท์มือถือ เป็นต้น
		3.องค์กรที่มีขีดสมรรถนะสูงและทันสมัย  ต้องทำงน อย่างเตรียมการณ์ไว้ล่วงหน้ามี การวิเคราะห์ความเสี่ยง  สร้างนวัตกรรมหรือความคิดริเริ่มและประยุกต์องค์ความรู้  ในแบบสหสาขาวิชาเข้ามาใช้ในการตอบโต้กับโลกแห่งการเปลี่ยนแปลงอย่างฉับพลัน  เพื่อสร้างคุณค่ามีความยืดหยุ่น  และความสามารถในการตอบสนองกับสถานการณ์ต่าง ๆ ได้อย่างทันเวลาตลอดจนเป็นองค์การที่มีขีดสมรรถนะสูง  และปรับตัวเข้าสู่สภาพความเป็นสำนักงานสมัยใหม่  รวมทั้งทำให้บุคลากรมีความผูกพันต่อการปฏิบัติราชการ และปฏิบัติหน้าที่ได้อย่างเหมาะสมกับบทบาทของตน
		ทั้งนี้ วิธีการพัฒนาอาจใช้วิธีการใด วิธีการหนึ่งหรือหลายวิธีก็ได้  เช่น การปฐมนิเทศ  การฝึกอบรม  การศึกษาดูงาน  การประชุมเชิงปฏิบัติการ  เป็นต้น

13. ประกาศคุณธรรม จริยธรรมของข้าราชการหรือพนักงานและลูกจ้างขององค์กรปกครองส่วนท้องถิ่น










	
ข้าราชการขององค์การบริหารส่วนตำบลบ้านยาทุกคน มีหน้าที่ดำเนินการ ให้เป็นไปตามกฎหมาย เพื่อรักษาประโยชน์ส่วนรวม เป็นกลางทางการเมือง อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลัก 10 ประการ ดังนี้
1. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
2. การยึดมั่นในคุณธรรมจริยธรรม
3. การมีจิตสำนึกที่ดี ซื่อสัตย์ และรับผิดชอบ
4. การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน
5. การยืดหยัดทำในสิ่งที่ถูกต้อง เป็นธรรม และถูกกฎหมาย
6. การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ
7. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง
8. การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส และตรวจสอบได้
9. การยึดมั่นในหลักจรรยาวิชาชีพขององค์กร
10. การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดีร่วมกันพัฒนาชุมชนให้น่าอยู่คู่คุณธรรมและดูแลสภาพสิ่งแวดล้อมให้สอดคล้องรัฐธรรมนูญฉบับปัจจุบัน
ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรม  ให้ถือว่าเป็นการกระทำผิดทางวินัย
ในด้านจรรยาวิชาชีพ
พนักงานส่วนตำบลและพนักงานจ้างขององค์การบริหารส่วนตำบลบ้านยาพึงปฏิบัติ  ดังนี้
1. ข้าราชการองค์การบริหารส่วนตำบลบ้านยา ต้องจงรักภักดีต่อชาติ ศาสนา และพระมหากษัตริย์
2. ข้าราชการองค์การบริหารส่วนตำบลบ้านยา ต้องเป็นแบบอย่างที่ดีในการรักษาไว้และปฏิบัติตามรัฐธรรมนูญแห่งราชอาณาจักรไทยทุกประการ
3. ข้าราชการองค์การบริหารส่วนตำบลบ้านยา ต้องเป็นแบบอย่างที่ดีในการเป็นพลเมืองดี เคารพและปฏิบัติตามกฎหมายอย่างเคร่งครัด
4. ข้าราชการองค์การบริหารส่วนตำบลบ้านยา ต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของตำแหน่งหน้าที่
5. ข้าราชการองค์การบริหารส่วนตำบลบ้านยาต้องปฏิบัติหน้าที่อย่างเต็มกำลังความสามารถด้วยความเสียสละ ทุ่มเทสติปัญญา ความรู้ความสามารถ ให้บรรลุผลสำเร็จและมีประสิทธิภาพตามภาระหน้าที่ที่ได้รับมอบหมาย เพื่อให้เกิดประโยชน์สูงสุดแก่ประเทศชาติและประชาชน
6. ข้าราชการองค์การบริหารส่วนตำบลบ้านยา ต้องมุ่งแก้ปัญหาความเดือดร้อนของประชาชนด้วยความเป็นธรรม รวดเร็ว และมุ่มเสริมสร้างความเข้าใจอันดีระหว่างหน่วยงานและประชาชน

7. ข้าราชการองค์การบริหารส่วนตำบลบ้านยา ต้องปฏิบัติหน้าที่ด้วยความสุภาพ เรียบร้อย มีอัธยาศัย											
8. ข้าราชการองค์การบริหารส่วนตำบลบ้านยา ต้องรักษาความลับที่ได้จากการปฏิบัติหน้าที่ การเปิดเผยข้อมูลที่เป็นความลับโดยข้าราชกรพนักงานจะกระทำได้ต่อเมื่อมีอำนาจหน้าที่และได้รับอนุญาตจาผู้บังคับบัญชา หรือเป็นไปตามที่กฎหมายกำหนดเท่านั้น
9. ข้าราชการองค์การบริหารส่วนตำบลบ้านยา ต้องรักษาและเสริมสร้างความสามัคคีระหว่างผู้ร่วมงาน พร้อมกับให้ความช่วยเหลือเกื้อกูลซึ่งกันและกันในทางที่ชอบ
10. ข้าราชการองค์การบริหารส่วนตำบลบ้านยา ต้องไม่ใช้สถานะหรือตำแหน่งไปแสวงหาประโยชน์ที่มิควรได้สำหรับตนเองหรือผู้อื่นไม่ว่าจะเป็นประโยชน์ในทางทรัพย์สินหรือไม่ก็ตามตลอดจนไม่รับของขวัญ ของกำนับ หรือประโยชน์อื่นใดจากผู้ร้องเรียน หรือบุคคลที่เกี่ยวข้องเพื่อประโยชน์ต่าง ๆ อันอาจเกิดจากการปฏิบัติหน้าที่ของตน เว้นแต่เป็นการให้โดยธรรมจรรยาหรือการให้ตามประเพณี
11. ข้าราชการองค์การบริหารส่วนตำบลบ้านยา ต้องประพฤติตนให้สามารถทำงนร่วมกับผู้อื่นด้วยความสุภาพ มีน้ำใจ มีมนุษย์สัมพันธ์อันดี ต้องไม่ปิดบังข้อมูลที่จำเป็นในการปฏิบัติงานของเพื่อนร่วมงานและไม่นำผลงานของผู้อื่นมาแอบอ้างเป็นผลงานของตน







































ภาคผนวก

image1.jpeg




